stanford-oval/wikipedia huggingface dataset:
รายชื่อคณะเทคนิคการแพทย์ในประเทศไทย
รายชื่อ

MT = เทคนิคการแพทย์
PT = กายภาพบำบัด
RT = รังสีเทคนิค
OT = กิจกรรมบำบัด
ND = โภชนาการและการกำหนดอาหาร
| คณะ | มหาวิทยาลัย | หลักสูตร> MT | หลักสูตร> PT | หลักสูตร> RT | หลักสูตร> OT | ND | การรับรองหลักสูตร |
| --- | --- | --- | --- | --- | --- | --- | --- |
คณะเทคนิคการแพทย์
| คณะเทคนิคการแพทย์ | มหาวิทยาลัยขอนแก่น |   |   |  |  |  |  สำเร็จ |
| คณะเทคนิคการแพทย์ | มหาวิทยาลัยรังสิต |   |  |  |  |  |  สำเร็จ |
| คณะเทคนิคการแพทย์ | มหาวิทยาลัยหัวเฉียวเฉลิมพระเกียรติ |   |  |  |  |  |  สำเร็จ |
| คณะเทคนิคการแพทย์ | มหาวิทยาลัยเชียงใหม่ |   |   |   |   |  |  สำเร็จ |
| คณะเทคนิคการแพทย์ | มหาวิทยาลัยมหิดล |   |  |   |  |  |  สำเร็จ |
| คณะเทคนิคการแพทย์ a | มหาวิทยาลัยสงขลานครินทร์ |   |  |  |  |  |  สำเร็จ |
| คณะเทคนิคการแพทย์ a | มหาวิทยาลัยเวสเทิร์น |   |  |  |  |  |  สำเร็จ |
| คณะเทคนิคการแพทย์ a | มหาวิทยาลัยเนชั่น |   |  |  |  |  |  สำเร็จ |
คณะสหเวชศาสตร์
| คณะสหเวชศาสตร์ | จุฬาลงกรณ์มหาวิทยาลัย |   |   |   |  |   |  สำเร็จ |
| คณะสหเวชศาสตร์ | มหาวิทยาลัยพะเยา |   |   |  |  |  |  สำเร็จ |
| คณะสหเวชศาสตร์ | มหาวิทยาลัยธรรมศาสตร์ |   |   |  |  |  |  สำเร็จ |
| คณะสหเวชศาสตร์ | มหาวิทยาลัยนเรศวร |   |   |   |  |  |  สำเร็จ |
| คณะสหเวชศาสตร์ a | มหาวิทยาลัยบูรพา |   |   |  |  |  |  สำเร็จ |
| สำนักวิชาสหเวชศาสตร์ | มหาวิทยาลัยวลัยลักษณ์ |   |   |  |  |  |  สำเร็จ |
| คณะสหเวชศาสตร์a | มหาวิทยาลัยปทุมธานี |   |  |  |  |  |  สำเร็จ |
| คณะสหเวชศาสตร์ a | วิทยาลัยนครราชสีมา |   |  |  |  |  |  สำเร็จ |
คณะวิทยาศาสตร์
| คณะวิทยาศาสตร์ | มหาวิทยาลัยรามคำแหง |  |  |   |  |  |  สำเร็จ |
| คณะวิทยาศาสตร์ a | มหาวิทยาลัยราชภัฏบ้านสมเด็จเจ้าพระยา |   |  |  |  |  |  สำเร็จ |
คณะกายภาพบำบัด
| คณะกายภาพบำบัด | มหาวิทยาลัยมหิดล |  |   |  |   |  |  สำเร็จ |
| คณะกายภาพบำบัด | มหาวิทยาลัยศรีนครินทรวิโรฒ |  |   |  |   |  |  สำเร็จ |
สำนักวิชาการแพทย์บูรณาการ
| สำนักวิชาการแพทย์บูรณาการ | มหาวิทยาลัยแม่ฟ้าหลวง |  |   |  |  |  |  สำเร็จ |

สำเร็จ หมายถึง ได้รับการรับรองแล้ว
a หมายถึง เห็นชอบให้จัดการเรียนการสอนและประเมินทุก 1 ปี การที่สภาเทคนิคการแพทย์ให้การรับรองสถาบันที่มีการเรียนการสอนหลักสูตรวิทยาศาสตรบัณฑิต สาขาวิชาเทคนิคการแพทย์ โดยการติดตามและประเมินอย่างใกล้ชิดเพื่อความพร้อมในประเด็นต่าง ๆ ตามเงื่อนไขที่สภาเทคนิคการแพทย์กำหนด
โต๊ะ เลี้ยงประเสริฐ

| พระอธิการโต๊ะ เลี้ยงประเสริฐ |
| --- | --- |

เกิด: ประมาณ พ.ศ. 2440 บ้านท่าเสา จังหวัดอุตรดิตถ์
เสียชีวิต: ไม่ทราบวัน จังหวัดอุตรดิตถ์
เจดีย์โกศอัฐิบรรพบุรุษตระกูลเลี้ยงประเสริฐ บรรจุอัฐิของหลวงพ่อโต๊ะ เลี้ยงประเสริฐ ภายในวัดคุ้งตะเภา
พระอธิการโต๊ะ เลี้ยงประเสริฐ อดีตเจ้าอาวาสวัดคุ้งตะเภา เกิดเมื่อประมาณ พ.ศ. 2440 ที่บ้านท่าเสา จังหวัดอุตรดิตถ์ มีพี่น้อง 7 คน โดยเป็นชาย 6 คน หญิง 1 คน โดยพี่น้องที่เป็นชาย 5 คนคือ แก้ว เลี้ยงประเสริฐ โพล้ง เลี้ยงประเสริฐ แพ เลี้ยงประเสริฐ ฤทธิ์ เลี้ยงประเสริฐ และพลอย เลี้ยงประเสริฐ เป็นนักมวยมีชื่อเสียงทั้งหมด
นายโต๊ะเข้ามาชกในกรุงเทพฯ พร้อมกับนายฤทธิ์และนายพลอย หลังจากที่นายแพและนายโพล้งเคยมาขึ้นชกก่อนหน้านั้น ผลงานการชกในกรุงเทพมหานคร ของนายโต๊ะเท่าที่มีบันทึกไว้ คือเคยชกกับสุวรรณ นิวาสะวัต และนายแอ ม่วงดี นายโต๊ะกลับอุตรดิตถ์พร้อมน้องชาย มาเป็นนักมวยดังแถวบ้านเกิด บั้นปลายชีวิตบวชเป็นพระภิกษุจนได้เป็นเจ้าอาวาสวัดคุ้งตะเภา มรณภาพปีใดไม่ปรากฏ ทราบแต่ว่าเสียชีวิตหลังนายพลอยและนายฤทธิ์ แต่ก่อนนายโพล้งและนายแพ
ชูวิทย์ พิทักษ์พรพัลลภ

| ชูวิทย์ พิทักษ์พรพัลลภม> ป.ช., ม.ว.ม. |
| --- | --- |

ผู้ช่วยรัฐมนตรีประจํากระทรวงมหาดไทย
อยู่ในวาระ
เริ่มดำรงตำแหน่ง  15 ตุลาคม พ.ศ. 2566
นายกรัฐมนตรี: เศรษฐา ทวีสิน
 
ข้อมูลส่วนบุคคล
เกิด: 12 พฤศจิกายน พ.ศ. 2506 (61 ปี) อำเภอตระการพืชผล จังหวัดอุบลราชธานี ประเทศไทย
พรรคการเมือง: ประชาธิปัตย์ (2537–2539)   ความหวังใหม่ (2539–2543)   ไทยรักไทย (2543–2550)   พลังประชาชน (2550–2551)   เพื่อไทย (2551–ปัจจุบัน)

ชูวิทย์ พิทักษ์พรพัลลภ หรือชื่อที่สื่อมวลชนนิยมเรียกว่า ชูวิทย์ กุ่ย  ผู้ช่วยรัฐมนตรีประจำกระทรวงมหาดไทย อดีตสมาชิกสภาผู้แทนราษฎรจังหวัดอุบลราชธานี เขต 7 สังกัดพรรคเพื่อไทย เจ้าของธุรกิจสวนเสือตระการ ประธานสโมสรฟุตบอลอุบล ไทเกอร์ และเขาเป็นอดีตแกนนำกลุ่มชักธงรบของแนวร่วมประชาธิปไตยต่อต้านเผด็จการแห่งชาติ ในจังหวัดอุบลราชธานี
ประวัติ

ชูวิทย์ เกิดเมื่อวันที่ 12 พฤศจิกายน พ.ศ. 2506 ที่อำเภอตระการพืชผล จังหวัดอุบลราชธานี เป็นบุตรนายคิมหมง นางเสี่ยมเค็ง แซ่เต็ง ด้านครอบครัวสมรสกับนางจันทนา พิทักษ์พรพัลลภ มีบุตร 2 คน ได้แก่นางสาวสุดารัตน์ พิทักษ์พรพัลลภ ปัจจุบันดำรงตำแหน่งเป็นสมาชิกสภาผู้แทนราษฎรจังหวัดอุบลราชธานี และนางสาวสุชาวดี พิทักษ์พรพัลลภ ปัจจุบันดำรงตำแหน่งเป็นกรรมการอื่นในคณะกรรมการองค์การตลาด
สำเร็จการศึกษาจากโรงเรียนอำนวยศิลป์ ระดับชั้นประกาศนียบัตรการศึกษาชั้นสูง (ป.กศ.สูง) วิชาเอกอุตสาหกรรมศิลป์ จากวิทยาลัยครูอุบลราชธานี ระดับปริญญาตรี และระดับปริญญาโท สาขาการบริหารการศึกษา จากมหาวิทยาลัยราชภัฏอุบลราชธานี
การทำงาน

เขาประกอบอาชีพธุรกิจส่วนตัว เจ้าของสวนเสือตระการ กระทั่งในปี พ.ศ. 2538 จึงได้เข้ามาสู่งานการเมืองเป็นสมาชิกสภาผู้แทนราษฎรจังหวัดอุบลราชธานี สังกัดพรรคประชาธิปัตย์ ต่อมาในปี พ.ศ. 2539 ได้ย้ายมาสังกัดพรรคความหวังใหม่ และในปี พ.ศ. 2544 ได้ย้ายมาสังกัดพรรคไทยรักไทย, พรรคพลังประชาชน และพรรคเพื่อไทย (ตามลำดับ)
เขาเคยดำรงตำแหน่งทางการเมืองหลายตำแหน่ง ได้แก่ ที่ปรึกษารัฐมนตรีว่าการกระทรวงมหาดไทย (เสนาะ เทียนทอง) ที่ปรึกษารัฐมนตรีว่าการกระทรวงเกษตรและสหกรณ์ (ชูชีพ หาญสวัสดิ์) รองประธานกรรมาธิการติดตามงบประมาณ ผู้ช่วยเลขานุการรัฐมนตรีว่าการกระทรวงเกษตรและสหกรณ์ (ทำหน้าที่เลขานุการ รัฐมนตรีช่วยว่าการกระทรวงเกษตรและสหกรณ์  ประพัฒน์ ปัญญาชาติรักษ์) และในปี พ.ศ. 2545 เลขานุการรัฐมนตรีช่วยว่าการกระทรวงทรัพยากรธรรมชาติและสิ่งแวดล้อม (ประพัฒน์ ปัญญาชาติรักษ์)
เขาได้รับแต่งตั้งเป็นประธานคณะกรรมาธิการการปกครองส่วนท้องถิ่นในสภาผู้แทนราษฎรไทย ชุดที่ 24
เขาเป็นหนึ่งในผู้ที่ศูนย์อำนวยการแก้ไขสถานการณ์ฉุกเฉินออกหมายเรียกเนื่องจากอาจมีส่วนรู้เห็นกับการเผาศาลากลางจังหวัดอุบลราชธานี เนื่องจากเป็นแกนนำของกลุ่มร่วมกับสุพล ฟองงาม แต่ท้ายที่สุดก็ได้มีการตัดสินคดีลงโทษผู้กระทำผิดตามกฎหมาย โดยมิได้เกี่ยวข้องกับเขาแต่อย่างใด
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ลูกาช ฮราเด็ตสกี

ลูกาช ฮราเด็ตสกี (สโลวัก: Lukáš Hrádecký; เกิดวันที่ 24 พฤศจิกายน ค.ศ. 1989) เป็นผู้รักษาประตูฟุตบอลชาวฟินแลนด์-สโลวัก ปัจจุบันเล่นให้กับไบเออร์เลเวอร์คูเซินและทีมชาติฟินแลนด์ ฮราเด็ตสกีเกิดที่บราติสลาวาในสโลวาเกีย เขาเริ่มเล่นฟุตบอลอาชีพกับสโมสรเตเปแอ็ส ก่อนที่จะเซ็นสัญญากับเอสปีแยร์ในวัย 19 ปีเมื่อ ค.ศ. 2009 เขาพาทีมเอสปีแยร์ชนะเลิศเดนิชเฟิร์สดิวิชันซึ่งเป็นการชนะเลิศรายการแรกของเขา หลังจากเขายังพาทีมชนะเลิศเดนิชคัพใน ค.ศ. 2013
ในระดับทีมชาติ ฮราเด็ตสกีได้รับรางวัลนักฟุตบอลฟินแลนด์ยอดเยี่ยมแห่งปีจากสมาคมฟุตบอลฟินแลนด์ถึง 3 ปีติดต่อกัน (ค.ศ. 2016 ถึง 2018) เขาลงเล่นนัดแรกให้กับทีมชาติเมื่อเดือนพฤษภาคม ค.ศ. 2010 ด้วยวัยเพียง 20 ปี และปัจจุบันลงเล่นให้กับทีมชาติมามากกว่า 60 นัดแล้ว เขาลงเล่นให้กับฟินแลนด์ถึง 9 นัดในฟุตบอลชิงแชมป์แห่งชาติยุโรป 2020 รอบคัดเลือก และมีส่วนช่วยให้ทีมได้ผ่านเข้าไปเล่นในฟุตบอลชิงแชมป์แห่งชาติยุโรปเป็นครั้งแรกในประวัติศาสตร์
เกียรติประวัติ > สโมสร

เอสปีแยร์ เอฟปี
เดนิชคัพ: 2012–13
เดนิชเฟิร์สดิวิชัน: 2011–12
ไอน์ทรัคท์ฟรังค์ฟวร์ท
เดเอ็ฟเบ-โพคาล: 2017–18
ไบเออร์ 04 เลเวอร์คูเซิน
บุนเดิสลีกา: 2023–24
เกียรติประวัติ > ทีมชาติ

ฟินแลนด์
บอลติกคัพ: 2014; รองชนะเลิศ: 2012
เกียรติประวัติ > รางวัลส่วนตัว

ผู้เล่นน่าจับตามองยอดเยี่ยมแห่งปีโดยสมาคมฟุตบอลฟินแลนด์: 2007
Best Goalkeeper Award at International Karel Stegeman U-19 Youth Tournament: 2008
ผู้รักษาประตูยอดเยี่ยมแห่งปีของทีมชาติฟินแลนด์รุ่นอายุไม่เกิน 21 ปี: 2010
ผู้เล่นยอดเยี่ยมแห่งปีของทีมชาติฟินแลนด์รุ่นอายุไม่เกิน 21 ปี: 2010
ผู้รักษาประตูยอดเยี่ยมแห่งปีของเดนิชซูเปอร์ลีกา: 2013
Danish Superliga Best Player of the Spring Season: 2013
ผู้เล่นยอดเยี่ยมแห่งฤดูกาลของเอสปีแยร์: 2013
นักฟุตบอลฟินแลนด์ยอดเยี่ยมแห่งปี: 2016, 2017, 2018
นักกีฬาฟินแลนด์ยอดเยี่ยมแห่งปี: 2020
ทีมยอดเยี่ยมแห่งฤดูกาลของบุนเดิสลีกา: 2017–18
แหล่งข้อมูลอื่น

สถานีย่อยฟุตบอล
Bayer Leverkusen official profile
Lukáš Hrádecký เก็บถาวร 2021-05-13 ที่ เวย์แบ็กแมชชีน – SPL competition record
ลูกาช ฮราเด็ตสกี – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
ลูกาช ฮราเด็ตสกี – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
ลูกาช ฮราเด็ตสกี ที่ National-Football-Teams.com
ประวัติของ ลูกาช ฮราเด็ตสกี ที่ BDFutbol
สถิติของ ลูกาช ฮราเด็ตสกี ที่ Soccerbase
ลูกาช ฮราเด็ตสกี เว็บไซต์ fussballdaten.de (เยอรมัน)
| ด ค กผู้เล่นชุดปัจจุบันของไบเออร์ 04 เลเวอร์คูเซิน  |
| --- | --- |
 1 ฮราเด็ตสกี (c)  3 อิงกาปิเอ  4 ทา  6 คอสซูนู  7 ฮอฟมันน์  8 อันดริช  9 Iglesias  10 เวียทซ์  12 ตาบซอบา  13 อาเธอร์  14 ชิก  17 โกวาร์ช  18 เอ็มบัมบา  19 เทลลา  20 กรีมัลโด้  22 โบนิเฟส  23 โลเช็ค  24 โฟซู-เมนซาห์  25 ปาลาซิโอส  30 ฟริมโปง  34 จากา  36 ลอมบ์  38 Izekor  ผู้จัดการ: อาลอนโซ 
| ด ค กรายชื่อนักกีฬาทีมชาติฟินแลนด์ – ฟุตบอลชิงแชมป์แห่งชาติยุโรป 2020 |
| --- | --- | --- |
|  1 ฮราเด็ตสกี  2 อารายูรี  3 โอชอนิสซี  4 โตยวิโอ  5 แวย์แซเน็น  6 คามารา  7 เทย์เลอร์  8 ลูด  9 เย็นเซิน  10 ปุกกี  11 ชึลเลอร์  12 โยโรเน็น  13 โซยรี  14 สปาร์ฟ (c)  15 แฮแมแลย์เน็น  16 ลัม  17 อัลโฮ  18 อูโรเน็น  19 เกาโก  20 โปฮ์ยันปาโล  21 ลัปปาไลเน็น  22 ไรตาลา  23 ยากโกลา  24 วาลาการี  25 อิวานอฟ  26 ฟอร์ส  ผู้ฝึกสอน: กาเนร์วา  |  1 ฮราเด็ตสกี  2 อารายูรี  3 โอชอนิสซี  4 โตยวิโอ  5 แวย์แซเน็น  6 คามารา  7 เทย์เลอร์  8 ลูด  9 เย็นเซิน  10 ปุกกี  11 ชึลเลอร์  12 โยโรเน็น  13 โซยรี  14 สปาร์ฟ (c)  15 แฮแมแลย์เน็น  16 ลัม  17 อัลโฮ  18 อูโรเน็น  19 เกาโก  20 โปฮ์ยันปาโล  21 ลัปปาไลเน็น  22 ไรตาลา  23 ยากโกลา  24 วาลาการี  25 อิวานอฟ  26 ฟอร์ส  ผู้ฝึกสอน: กาเนร์วา  |  |
พลอย เลี้ยงประเสริฐ

| พลอย เลี้ยงประเสริฐ |
| --- | --- |
พี่น้องเลี้ยงประเสริฐ นักมวยไทยชาวไทยยุคคาดเชือก แห่งบ้านคุ้งตะเภา คนนั่งหน้าคือนายสอน เลี้ยงประเสริฐ บิดา, แถวยืนจากซ้ายไปขวา - นายพลอย, นายแพ, นายฤทธิ์, นายโพล้ง, นายโต๊ะ และนายแก้ว
เกิด: พ.ศ. 2450 บ้านท่าเสา จังหวัดอุตรดิตถ์
เสียชีวิต: พ.ศ. 2474 จังหวัดอุตรดิตถ์
พลอย เลี้ยงประเสริฐ เกิดเมื่อประมาณ พ.ศ. 2450 ที่บ้านท่าเสา จ.อุตรดิตถ์ มีพี่น้อง 7 คน โดยเป็นชาย 6 คน หญิง 1 คน โดยพี่น้องที่เป็นชาย 5 คนคือ แก้ว เลี้ยงประเสริฐ โต๊ะ เลี้ยงประเสริฐ โพล้ง เลี้ยงประเสริฐ แพ เลี้ยงประเสริฐ และฤทธิ์ เลี้ยงประเสริฐ เป็นนักมวยมีชื่อเสียงทั้งหมด
พลอยเป็นนักมวยที่มีเชิงชกใกล้เคียงกับโพล้ง ผู้เป็นพี่ชาย เคยมาชกในกรุงเทพฯพร้อมกับพี่ ๆ แต่ไม่มีข้อมูลว่าเคยขึ้นชกกับใครบ้าง เมื่อกลับไปบ้านเกิด กลายเป็นนักมวยมีชื่อรุ่นเดียวกับ ศรี ชัยมงคล ศิษย์ของนายโพล้ง น่าเสียดายที่นายพลอยเสียชีวิตแต่ยังหนุ่ม ขณะอายุได้ 24 ปี เท่านั้น (ประมาณ พ.ศ. 2474)
ฤทธิ์ เลี้ยงประเสริฐ

| ฤทธิ์ เลี้ยงประเสริฐ |
| --- | --- |
พี่น้องเลี้ยงประเสริฐ นักมวยไทยชาวไทยยุคคาดเชือก แห่งบ้านคุ้งตะเภา คนนั่งหน้าคือนายสอน เลี้ยงประเสริฐ บิดา, แถวยืนจากซ้ายไปขวา - นายพลอย, นายแพ, นายฤทธิ์, นายโพล้ง, นายโต๊ะ และนายแก้ว
เกิด: ประมาณ พ.ศ. 2445 – 2446 บ้านท่าเสา จังหวัดอุตรดิตถ์
เสียชีวิต: ไม่ทราบวัน จังหวัดอุตรดิตถ์
ฤทธิ์ เลี้ยงประเสริฐ เกิดเมื่อประมาณ พ.ศ. 2445 – 2446 ที่บ้านท่าเสา จังหวัดอุตรดิตถ์ มีพี่น้อง 7 คน โดยเป็นชาย 6 คน หญิง 1 คน โดยพี่น้องที่เป็นชาย 5 คนคือ แก้ว เลี้ยงประเสริฐ โต๊ะ เลี้ยงประเสริฐ โพล้ง เลี้ยงประเสริฐ แพ เลี้ยงประเสริฐ และพลอย เลี้ยงประเสริฐ เป็นนักมวยมีชื่อเสียงทั้งหมด
นายฤทธิ์เข้ามาชกในกรุงเทพฯพร้อมกับนายโต๊ะและนายพลอย ผลงานที่ปรากฏ เคยเสมอกับบังสะเล็บ ศรไขว้ นักมวยไทยเชื้อสายแขกชวา กลับไปอุตรดิตถ์พร้อมกับพี่น้องคนอื่น เสียชีวิตปีใดไม่ปรากฏ
กระชาย

| กระชาย |
| --- | --- |


การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงเดี่ยว Monocots
เคลด:: Commelinids Commelinids
อันดับ:: ขิง Zingiberales
วงศ์:: วงศ์ขิง Zingiberaceae
สกุล:: สกุลกระชาย Boesenbergia (L.) Mansf.
สปีชีส์:: Boesenbergia rotunda
ชื่อทวินาม
Boesenbergia rotunda (L.) Mansf.

ชื่อพ้อง
 Boesenbergia cochinchinensis (Gagnep.) Loes.  Boesenbergia pandurata (Roxb.) Schltr.  Curcuma rotunda L.  Gastrochilus panduratus (Roxb.) Ridl.  Gastrochilus rotundus (L.) Alston  Kaempferia cochinchinensis Gagnep.  Kaempferia ovata Roscoe  Kaempferia pandurata Roxb.
กระชาย เป็นพืชสมุนไพรที่ปลูกเลี้ยงกันในประเทศจีนและเอเชียตะวันออกเฉียงใต้ กระชายมีชื่อสามัญอื่นอีกคือ กะแอน (อีสาน, เหนือ) กะซาย, ขิงซาย (อีสาน) จี๊ปู (เงี้ยว แม่ฮ่องสอน) ซีพู (เงี้ยว แม่ฮ่องสอน) เป๊าะซอเร้าะ (กะเหรี่ยง แม่ฮ่องสอน) เป๊าะสี่ (กะเหรี่ยง แม่ฮ่องสอน) ละแอน (เหนือ) ว่านพระอาทิตย์ (กรุงเทพฯ) ชื่อสามัญ กระชายมี 3 ชนิด คือ กระชายดำ กระชายแดง กระชายเหลือง
ลักษณะ

เป็นไม้ล้มลุกไม่มีลำต้นบนดิน มีเหง้าใต้ดินซึ่งแตกรากออกไปเป็นกระจุกจำนวนมาก อวบน้ำ ตรงกลางพองกว้างกว่าส่วนหัวและท้าย ใบ เดี่ยว เรียงสลับเป็นระนาบเดียวกัน รูปขอบขนานแกมรูปไข่ กว้าง 4.5-10 เซนติเมตร ยาว 13-15 เซนติเมตร ตรงกลางด้านในของก้านใบมีร่องลึก ดอก ช่อ ออกแทรกอยู่ระหว่างกาบใบที่โคนต้น กลีบดอกสีขาวหรือชมพูอ่อน ใบประดับรูปใบหอกสีม่วงแดง ดอกย่อยบานครั้งละ 1 ดอก
กระชาย ถือว่าเป็นเครื่องเทศชนิดหนึ่งที่คนไทยคุ้นเคย กันมานานแล้ว จะมีถิ่นกำเนิด
ในแถบร้อนอยู่ที่บริเวณเอเชียตะวันออกเฉียงใต้   จะพบขึ้นอยู่บริเวณในป่าดิบร้อนชื้น เป็นไม้ลมลุกที่มีลำต้นอยู่ใต้ดินซึ่งจะเรียกว่า เหง้า และเหง้าที่อยู่ใต้ดินจะแตกรากออกไปเป็นกระจุกจำนวนมากจะเป็นที่สะสมอาหารอวบนำส่วนตรงกลางจะพองกว้างกว่าส่วนหัวและส่วนท้าย ส่วนเนื้อด้านในจะมีสีแตกต่างไปตามชนิดของกระชาย และจะมีกลิ่นหอม ส่วนที่อยู่เหนือดินจะประกอบด้วยโคนก้านใบที่เป็นกาบหุ้มซ้อนกัน กาบใบจะมีสีแดงเรื่อ ๆ ตรงแผ่นใบจะเป็นรูปรีส่วนปลายจะแหลม กว้างประมาณ 4.5-10 ซม. ยาวประมาณ 15-30 ซม. ส่วนตรงกลางด้านในของก้านใบจะมีช่องลึก ดอกช่อออกแทรกอยู่ระหว่างกาบใบที่โคนต้น กลีบดอกมีสีขาวหรือสีชมพูอ่อน ดอกย่อยบานครั้งละ 1 ดอก ส่วนในเหง้ากระชายนี้จะมีน้ำมันหอมระเหยและมีสารสำคัญหลายชนิดสะสมอยู่ซึ่งจะมีสรรพคุณในการดับกลิ่นคาวและเป็นสารที่มีสรรพคุณทางยาสมุนไพรหลายชนิดสารทีว่านี้คือ สารแคมฟีน (Camphene) ทูจีน (Thujene) และการบูร เมื่อรับประทานเป็นอาหารจะพบได้ในน้ำยาขนมจีน และเครื่องผสมในเครื่องแกงต่าง ๆ เนื่องจากว่ากระชายมีสารต่างๆจึงมีสรรพคุณทางที่ช่วยในการแก้โรคต่าง ๆ ดังนี้ จะมีสรรพคุณในการบำรุงกำลัง
สรรพคุณในการแก้องคชาตตาย, สรรพคุณแก้ปวดข้อ, สรรพคุณแก้วิงเวียน แน่นหน้าอกมสรรพคุณแก้ท้องเดิน, สรรพคุณแก้แผลในปาก, สรรพคุณแก้ฝี, สรรพคุณแก้กลาก, สรรพคุณแก้บิด, สรรพคุณเป็นยาอายุวัฒนะ และในกระชายยังมีสารอาหารที่มีประโยชน์แก่ร่างกายซึ่งจะพบตรงเหง้าของกระชาย คือ แคลเซียม ฟอสฟอรัส และวิตามินต่าง ๆ  ซึ่งมีประโยชน์แก่ร่างกาย
ลักษณะทางพฤกษศาสตร์

ต้นกระชายนับว่าเป็นพืชล้มลุกชนิดหนึ่งมีความสูงประมาณ 2-3ฟุต มีลำต้นใต้ดินเรียกว่า "เหง้า" เป็นเหง้าสั้นแตกหน่อได้ เช่นเดียวกับขิง ข่า และขมิ้น รากอวบรูปทรงกระบอกหรือรูปไข่ค่อนข้างยาวปลายเรียวแหลมออกเป็นกระจุก มีผิวสีน้ำตาลอ่อนเนื้อใบสีเหลืองมีกลิ่นหอมเฉาะตัว ส่วนที่อยู่เหนือดินเป็นกาบใบที่หุ้มซ้อนกันเป็นชั้น ๆ สีแดงเรื่อ ๆ ใบเป็นใบเดี่ยว เรียงสลับตัวใบรูปรีปลายใบเรียวแหลม ขอบใบเรียบ เส้นกลางใบ ก้านใบและกาบใบด้านบนเป็นร่อง ด้านล่างนูนเป็นสัน ออกดอกเป็นช่อสีขาวหรือขาวอมชมพูที่ยอด (แทรกอยู่ระหว่างกาบใบ) ดอกบานทีละดอก มีลักษณะเป็นถุง ผลเป็นผลแห้งเมื่อแก่แล้ว
ลักษณะเด่นที่เห็นได้ชัดจากส่วนต่าง ๆ

ต้น เป็นพรรณไม้ล้มลุก ลำต้นมีความสูงประมาณ 9 ซม. ส่วนกลางของลำต้นเป็นแกนแข็ง มีกาบหรือโคนใบหุ้ม
ใบ  มีกลิ่นหอม ก้านใบแทงขึ้นจากหัวในดิน ออกเป็นรัศมีติดผิว ขนาดใบจะกว้าง 7-9 ซม. ยาว 30-35 ซม.
ดอก มีสีม่วงดอกออกเป็นช่อ กลีบรองกลีบดอกเชื่อมต่อกัน มีรูปลักษณะเป็นท่อ มีขน โคนเชื่อมติดกันเป็นช่อยาว เกสรตัวผู้จะเหมือนกับกลีบดอก อับเรณูอยู่ใกล้ปลาย ท่อเกสรตัวเมียมีขนาดยาว เล็ก ยอดของมันเป็นรูปปากแตร เกลี้ยงไม่มีขน
ผล	 ผลแก่มี 3 พู มีเมล็ดอยู่ด้านในเมื่อผลแก่เต็มที่จะไม่แตกส่วนที่นำมาใช้จะเป็นส่วนของรากและเหง้าที่อยู่ใต้ดิน ซึ่งจะมีรสเผ็ดร้อน และขมเล็กน้อย และในส่วนของลำต้น ใบ จะนำมาทำผักจิ้มได้
ประโยชน์ทางสมุนไพร

เป็นพืชที่ใช้เป็นส่วนผสมของอาหารโดยเฉพาะรากกระชาย ใช้เป็นเครื่องจิ้มหรือเป็นส่วนประกอบของน้ำพริกแกงโดยเฉพาะแกงที่ใส่ปลา เช่น แกงป่า ต้มโฮกอือ กระชายดับกลิ่นคาวของปลาได้ดี
ตำรายาไทยใช้เหง้าแก้โรคในปากเช่นปากเปื่อย ปากเป็นแผล ปากแห้ง ขับระดูขาว ขับปัสสาวะ รักษาโรคบิด แก้ปวดมวนท้อง จากการทดลองในสารสกัดแอลกอฮอล์และคลอโรฟอร์ม พบว่ามีฤทธิ์ต้านเชื้อราที่ทำให้เกิดโรคผิวหนังและในปากได้ดีพอควร [ต้องการอ้างอิง]
บังสะเล็บ ศรไขว้

| บังสะเล็บ ศรไขว้ |
| --- | --- |
เกิด: กรุงเทพมหานคร
เสียชีวิต: ไม่ทราบวัน
บังสะเล็บ ศรไขว้ เป็นนักมวยไทยที่มีชื่อเสียงตั้งแต่ยุคเวทีมวยสวนกุหลาบ เป็นนักมวยรุ่นเดียวกับบัว วัดอิ่ม และโพล้ง เลี้ยงประเสริฐ เป็นชาวกรุงเทพฯ เชื้อสายแขกชวา แต่เมื่อโตขึ้นเลี่ยงกฎหมายไทยไปอยู่ในบังคับของเนเธอร์แลนด์ เป็นนักมวยพระนครยุคแรก ๆ ที่ขึ้นชกกับนักมวยหัวเมือง เป็นครูมวยของคณะลูกศรและเป็นผู้มีอิทธิพลในวงการมวยผู้หนึ่ง ถึงขั้นที่ บัว วัดอิ่ม เคยถูกผู้ใหญ่ที่สนับสนุนห้ามไม่ให้ชกกับบังสะเล็บ เพราะกลัวว่าถ้าชกชนะจะเป็นอันตราย
ในยุคเวทีท่าช้าง-หลักเมือง บังสะเล็บเคยชกกับแพ เลี้ยงประเสริฐ ครั้งหนึ่ง เหตุที่จะชกกันเพราะในวันเปรียบมวย เมื่อพบหน้ากัน บังสะเล็บเรียกนายโพล้ง และพี่น้องว่า "ไอ้ลาวอุตรดิตถ์" เพราะเห็นเป็นมวยบ้านนอก จึงเกิดการท้าทายจนตกลงขึ้นชกกัน ครั้งแรกบังสะเล็บชกกับนายฤทธิ์ เลี้ยงประเสริฐ ปรากฏว่าเสมอกันไปแบบดุเดือด เมื่อเกิดการท้าทายกันอีก นายแพจึงขึ้นชก คู่นี้ชกกัน 2 ครั้ง ครั้งแรกเสมอกันแบบที่บังสะเล็บน่าแพ้ ครั้งที่ 2 บังสะเล็บจึงแพ้นายแพไปแบบเด็ดขาด ส่วนในยุคเวทีมวยสวนสนุก สะเล็บยังคงขึ้นชกและมีชื่อเสียงโด่งดัง ใน พ.ศ. 2473 – 2474 ชกชนะ ทองดี โปละวะ ยัง หนุมาน เสมอกับแบตตลิง กิลโมร์ และแพ้คะแนน นิด ภู่ภิญโญ
วัดฝอกวาง (หมางชื่อ)

| วัดฝอกวาง |
| --- | --- |
佛光寺

ศาสนา
ศาสนา: เถรวาท
ที่ตั้ง
ที่ตั้ง: หมางชื่อ ยูนนาน
ประเทศ: China
ที่ตั้งในมณฑลยูนนาน
พิกัดภูมิศาสตร์: 24°26′31″N 98°35′21″E﻿ / ﻿24.44195°N 98.58929°E﻿ / 24.44195; 98.58929
สถาปัตยกรรม
รูปแบบ: สถาปัตยกรรมจีน - จอง
ผู้สร้าง: ฟ่าง ชิ่งลู่
เริ่มก่อตั้ง: 1873
เสร็จสมบูรณ์: 1983 (สร้างใหม่)
วัดฝอหวาง (จีน: 佛光寺; พินอิน: Fóguāng Sì) เป็นวัดพุทธนิกายเถรวาทในเมืองข้อน มณฑลยูนนาน ประเทศจีน
ชื่อ

ชื่อของวัดในภาษาไตดั้งเดิมคือ "จ้างเห้อซิ่ง" (奘贺幸) แปลว่า "วัดพุทธที่ประดิษฐานคัมภีร์พุทธแรก"
ประวัติศาสตร์

วัดสร้างขึ้นครั้งแรกในปี 1873 ในรัชสมัยของจักรพรรดิถองตี้ (1862–1874) แห่งราชวงศ์ชิง (1644–1911) เดิมทีเป็นวังของฟ่าง ชิ่งลู่ (放庆禄) ตูซือที่ยี่สิบ เมื่อครั้นสร้างแล้วเสร็จ มีผู้แจ้งไปยังรัฐบาลของราชวงศ์ชิงว่าอาคารขัดต่อข้อกำหนดที่กำกับสิ่งปลูกสร้าง ทำให้ถูกแปรสภาพมาเป็นวัดพุทธแทน
วัดเสียหายเล็กน้อยระหว่างสงครามกับญี่ปุ่นครั้งที่สอง และในสมัยการปฏิวัติทางวัฒนธรรม สิ่งปลูกสร้างส่วนใหญ่ถูกทำลายสิ้นโดยยุวชนแดง เหลือเพียงโถงหลักและโถงทางใต้เท่านั้น หลังการประชุมใหญ่ครั้งที่ 3 ของคณะกรรมการกลางพรรคคอมมิวนิสต์จีนชุดที่ 11 มีการออกนโยบายอนุญาตเสรีภาพทางศาสนาบางส่วน วัดฝอกวางได้รับการบูระในปี 1983
สถาปัตยกรรม

อุโบสถของวัดเป็นโถงหลัก มีลักษณะหลังคาโค้งสองชั้น ใจกลางประดิษฐานพระพุทธรูปของพระโคตมพุทธเจ้า
สมุดภาพ

ซุ้มทางเข้า
เจดีย์
วิทยาลัยพยาบาลบรมราชชนนี นพรัตน์วชิระ

| --- | --- |
Boromarajonani College of Nursing Nopparat Vajira

สถาปนา: 2 มกราคม พ.ศ. 2455
สังกัดการศึกษา: คณะพยาบาลศาสตร์ สถาบันพระบรมราชชนก
ผู้อำนวยการ: นางพเยาว์ พงษ์ศักดิ์ชาติ
ที่อยู่: 681 รามอินทรา กม.12 แขวงคันนายาว เขตคันนายาว กรุงเทพมหานคร 10230
สี:   สีเหลืองราชพฤกษ์
เว็บไซต์: www.bcnnv.ac.th
วิทยาลัยพยาบาลบรมราชชนนี นพรัตน์วชิระ เป็นวิทยาลัยในสังกัด คณะพยาบาลศาสตร์ สถาบันพระบรมราชชนก กระทรวงสาธารณสุข โดยมีวิวัฒนาการมาจากโรงเรียนผดุงครรภ์แห่งแรกในประเทศไทยตั้งขึ้นเมื่อปี พ.ศ. 2475 วิทยาลัยพยาบาลบรมราชชนนีนพรัตน์วชิระเคยเป็นสถาบันสมทบของมหาวิทยาลัยเกษตรศาสตร์
หลักสูตร

หลักสูตรวิทยาลัยพยาบาลบรมราชชนนี นพรัตน์วชิระ คณะพยาบาลศาสตร์ สถาบันพระบรมราชชนก
| ระดับประกาศนียบัตร | ระดับปริญญาตรี | ระดับปริญญาโท | ระดับปริญญาเอก |
| --- | --- | --- | --- |
|  หลักสูตรประกาศนียบัตรผู้ช่วยพยาบาล (เปิดการเรียนการสอนแล้ว) |  หลักสูตรพยาบาลศาสตรบัณฑิต  สาขาพยาบาลศาสตร์ |  (ยังไม่เปิดการเรียน-การสอน)  |  (ยังไม่เปิดการเรียน-การสอน) |
ดูเพิ่ม

เว็บไซด์อย่างเป็นทางการของวิทยาลัยพยาบาลบรมราชชนนี นพรัตน์วชิระ
เฟซบุ๊กวิทยาลัยพยาบาลบรมราชชนนี นพรัตน์วชิระ
สถาบันพระบรมราชชนก
คิม อิล-ซ็อง
ชีวิตวัยเยาว์ > ภูมิหลังครอบครัว

คิมมีชื่อเกิดว่าคิม ซ็อง-จู เป็นบุตรของพ่อชื่อคิม ฮย็อง-จิก กับแม่ชื่อคัง พัน-ซ็อก เขามีน้องชายสองคนที่มีชื่อว่า คิม ช็อล-จู [ko] และคิม ย็อง-จู คิม ช็อล-จูเสียชีวิตขณะสู้รบต่อพวกญี่ปุ่นและคิม ย็อง-จูเข้าร่วมรัฐบาลเกาหลีเหนือและถือเป็นผู้สืบทอดถัดจากพี่ชายก่อนถูกถอนออกจากตำแหน่ง
กล่าวกันว่าครอบครัวของคิมจากตระกูลช็อนจูคิมมีต้นกำเนิดจากช็อนจู จังหวัดช็อลลาเหนือ ใน ค.ศ. 1860 Kim Ung-u ทวดของเขา ตั้งถิ่นฐานที่ย่านมันกย็องแดของเปียงยาง มีรายงานว่าคิมถือกำเนิดในหมู่บ้านขนาดเล็กที่มีชื่อว่า Mangyungbong (เวลานั้นมีชื่อว่า Namni) ใกล้เปียงยางในวันที่ 15 เมษายน ค.ศ. 1912 หนังสืออัตชีวประวัติกึ่งทางการของคิมใน ค.ศ. 1964 ระบุว่าเขาเกิดในบ้านของแม่ที่ Chingjong ภายหลังเติบโตที่ Mangyungbong
ครอบครัวของเขาหาทางหนีให้พ้นจากความยากจน คิมกล่าวว่าเขาเติบโตในครอบครัวที่นับถือศาสนาคริสต์นิกายเพรสไบทีเรียนอย่างเคร่งครัด ตาของเขาเป็นศาสนาจารย์นิกายโปรเตสแตนต์ และพ่อของเขาเคยเข้าโรงเรียนสอนศาสนาและเคยเป็นพระอาวุโสในคริสต์จักรเพรสไบทีเรียน บันทึกรัฐบาลเกาหลีเหนืออย่างเป็นทางการระบุว่า ครอบครัวคิมมีส่วนในกิจกรรมต่อต้านญี่ปุ่นและหลบหนีไปยังแมนจูเรียใน ค.ศ. 1920 พวกเขาไม่พอใจที่ญี่ปุ่นยึดครองคาบสมุทรเกาหลีเหมือนกับครอบครัวเกาหลีส่วนใหญ่ ทางญี่ปุ่นปราบปรามฝ่ายต่อต้านของเกาหลีอย่างรุนแรง ส่งผลให้มีการจับกุมและคุมขังพลเมืองเกาหลีมากกว่า 52,000 คนใน ค.ศ. 1912 เพียงปีเดียว สิ่งนี้บังคับให้ครอบครัวเกาหลีหลายกลุ่มหลบหนีออกจากคาบสมุทรเกาหลีและตั้งถิ่นฐานในแมนจูเรีย
ถึงกระนั้น พ่อแม่ของคิม โดยเฉพาะแม่ของเขา มีบทบาทในการต่อสู้ต่อต้านญี่ปุ่นที่กำลังกวาดล้างคาบสมุทร โดยจุดประสงค์นั้นไม่ชัดเจน – ทั้งในด้านภารกิจ ชาตินิยม หรือทั้งสองอย่าง
ชีวิตวัยเยาว์ > การรบในแมนจูเรีย

คิม อิล-ซ็อง ได้รับการศึกษาขั้นต้นที่มณฑลจี๋หลิน เนื่องจากเติบโตมาในแมนจูเรีย คิม อิล-ซ็อง จึงพูดภาษาจีนกลางเป็นหลักและบางหลักฐานบอกว่า คิม อิล-ซ็อง นั้นพูดภาษาเกาหลีได้น้อยมากในวัยเยาว์ ชีวประวัติซึ่งแต่งโดยรัฐบาลเกาหลีเหนือบรรยายว่าคิม อิล-ซ็อง มีบทบาทและมีความกระตือรือร้นในการเคลื่อนไหวปลดแอกเกาหลีจากการปกครองของญี่ปุ่น และยึดมั่นในลัทธิคอมมิวนิสต์ จนกระทั่งถูกทางการสาธารณรัฐจีนจับกุมตัว ซึ่งรายละเอียดเหล่านี้ไม่สามารถพิสูจน์ได้ว่าเป็นข้อเท็จจริงหรือไม่ ไม่พบหลักฐานรายละเอียดว่า คิม ซ็อง-จู เข้าร่วมลัทธิคอมมิวนิสต์ได้อย่างไร เมื่อ พ.ศ. 2474 คิม ซ็อง-จู เข้าร่วมพรรคคอมมิวนิสต์จีน ในปีเดียวกันนั้นเองเกิดเหตุการณ์มุกเดน เป็นเหตุให้จักรวรรดิญี่ปุ่นยกทัพเข้ารุกรานแมนจูเรีย นำไปสู่สงครามจีน-ญี่ปุ่นครั้งที่ 2 คิม ซ็อง-จู จึงได้เข้าร่วมทหารกองโจรคอมมิวนิสต์จีนต่อสู้เพื่อต้านทานการรุกรานของญี่ปุ่น ระหว่างการต่อสู้ต้านทานญี่ปุ่นภายใต้ธงของรัฐบาลจีนนั้น คิม ซ็อง-จู ได้รู้จักกับเว่ย์ เจิ้งหมิน (Wei Zhengmin) ผู้บังคับบัญชาชาวจีนซึ่งมีอิทธิพลต่อแนวความคิดทางด้านลัทธิคอมมิวนิสต์และเปรียนเสมือนเป็นอาจารย์ของคิม ซ็อง-จู
พ.ศ. 2478 คิม ซ็องจูเปลี่ยนชื่อของตนเองเป็นคิม อิล-ซ็อง คิม อิล-ซ็อง ไต่เต้าสายการบังคับบัญชาของกองทัพจีนในแมนจูเรียขึ้นมาตามลำดับ จนกระทั่งได้เป็นผู้บังคับบัญชามีกองกำลังเป็นของตนเอง สงครามจีน-ญี่ปุ่นอันเป็นส่วนหนึ่งของสงครามโลกครั้งที่สองยืดเยื้อยาวนานจนกระทั่งกองทัพฝ่ายจีนในแมนจูเรียถูกลดทอนกำลังลงและสูญเสียผู้บังคับบัญชาไปมาก คิม อิล-ซ็อง ซึ่งในขณะนั้นเป็นหนึ่งในผู้บังคับบัญชาเพียงไม่กี่คนของจีนที่ยังมีชีวิตรอด ถูกกองทัพญี่ปุ่นโจมตีจนต้องล่าถอยข้ามแม่น้ำอามูร์เข้าไปยังอาณาเขตของสหภาพโซเวียต เมื่อ พ.ศ. 2483 คิม อิล-ซ็อง พำนักอยู่ที่เมืองเวียตสกอย (Vyatskoye) ดินแดนฮาบารอฟสค์ (Khabarovsk Krai) ประเทศรัสเซียในปัจจุบัน และเข้าร่วมกองทัพแดง ของสหภาพโซเวียต ที่เมืองเวียดสกอยในปี พ.ศ. 2484 คิม อิล-ซ็อง ได้สมรสกับนางคิม จ็อง-ซุก (เกาหลี: 김정숙) นางคิม จ็อง-ซุก ได้ให้กำเนิดบุตรชายคนแรกคือ คิม จ็อง-อิล ในปีเดียวกัน